Sukladno članku 21. i članku 50. Statuta Javne ustanove Sportski objekti Trogir – Trogir, Upravno vijeće Javne ustanove na sjednici održanoj dana, 13. srpnja 2022 godine, donijelo je

**PRAVILNIK O PLAĆI**

**Članak 1.**

Ovim pravilnikom uređuju se načela za određivanje plaća zaposlenika u Javnoj ustanovi za upravljanje sportskim objektima Sportski objekti Trogir.

**Članak 2.**

Plaća zaposlenika čini umnožak koeficijenata složenosti poslova radnog mjesta na koje je zaposlenik raspoređen i osnovice za izračun plaće uvećan za 0.5% za svaku navršenu godinu radnog staža.

**Članak 3.**

Osnovica za izračun plaće iznosi 4.465,00 kuna.

**Članak 4.**

U slučaju kada zaposlenik zbog radnog vremena, potrebe posla ili drugog razloga radi prekovremeno, nedjeljom ili noću ima pravo na slijedeće uvećanje plaće:

* Za noćni rad 30%,
* Za prekovremeni rad 50%,
* Za rad nedjeljom 35%,

Kada zaposlenik radi na dane blagdana i neradne dane utvrđene zakonom, ima pravo na naknadu plaće uvećanu za 50%.

**Članak 5.**

Za uspješnost na radu radnici ostvaruju pravo na uvećanje plaće za stimulativni dio koji se može kretati do 20%. Visinu stimulativnog dijela plaće za svakog zaposlenika utvrđuje ravnatelj na osnovu kvalitete izvršenog posla, ažurnosti u izvršavanju radnih zadataka, stupnju samostalnosti i kreativnosti u obavljanju poslova, doprinosu poslovnog ugleda ustanove, odnosu prema svim zaposlenicima i strankama ustanove.

**Članak 6.**

Za radna mjesta utvrđena Pravilnikom o organizaciji i sistematizaciji radnih mjesta Javne ustanove Sportski objekti Trogir, određuju se koeficijenti složenosti kako slijedi:

|  |  |
| --- | --- |
| **NAZIV RADNOG MJESTA:** | **KOEFICIJENT SLOŽENOSTI:** |
| **Ravnatelj** | **2.67** |
| **Stručni suradnik** | **1.76** |
| **Administrator/ica** | **1.20** |
| **Domar** | **1.35** |
| **Radnik na održavanju** | **1.20** |
| **Čistać/ica** | **1.15** |

**Članak 7.**

Stupanjem na snagu ovog Pravilnika prestaje važiti Pravilnik o plaći donesen 26. siječnja 2022 godine, kojim su bile regulirane plaće u Javnoj ustanovi.

**Članak 8.**

Ovaj Pravilnik primjenjuje se za obračun plaće od 01. srpnja 2022 godine.

Predsjednik Upravnog vijeća:

Mladen Kandžija

KLASA: 007-03/22-03/002 URBROJ:2181-13-67-22-1